text: পারিশ্রমিক দেন না কিম, অভিযোগ গৃহপরিচারিকার - দৈনিক সংবাদ কণিকা | The Daily Sangbad Konika
  হোম বিনোদন পারিশ্রমিক দেন না কিম, অভিযোগ গৃহপরিচারিকার
  মঙ্গলবার, ২৩ এপ্রিল, ২০১৯, ১:৩৯ অপরাহ্ণ
  'মোহাব্বতে' দিয়ে বলিউড যাত্রা কিম শর্মার। এরপর একাধিক ছবিতে কাজ করেন তিনি। দীর্ঘদিন হল বড় পর্দার বাইরে তিনি। তবে বড় পর্দায় সেভাবে তাকে দেখা না গেলেও নানা নেতিবাচক ঘটনার কারণে প্রায়ই আলোচনায় আসেন এ অভিনেত্রী।
  এবার গৃহপরিচারিকাকে পারিশ্রমিক না দেওয়ার অভিযোগে উঠেছে তার বিরুদ্ধে।
  মিড-ডে জানায়, বলিউড অভিনেত্রী কিম শর্মার বিরুদ্ধে তার গৃহপরিচারিকাকে পারিশ্রমিক না দেওয়ার অভিযোগ উঠেছে। স্থানীয় পুলিশের কাছে অভিযোগ জানানো ওই গৃহপরিচারিকার নাম নম্রতা সোলাঙ্কি।
  এ ব্যাপারে নম্রতা পুলিশের কাছে একটি লিখিত অভিযোগে দিয়েছেন। অভিযোগে নম্রতা জানান, তিনি কিমের কাছে তার পাওনা চাইতে যান। কিম তা দেননি। উল্টো ভয় দেখাতে থাকেন। এ ঘটনায় ভয় পেয়ে গিয়ে পুলিশের কাছে অভিযোগ দায়ের করেন নম্রতা। তার ভিত্তিতে পুলিশ কিমকে থানায় ডেকে বয়ান রেকর্ড করা হয়েছে বলে খবর।
  ছ'মাস ধরে কিমের বাড়িতে কাজ করতের নম্রতা। পুলিশ তার অভিযোগ খতিয়ে দেখে তদন্ত শুরু করেছে বলে জানা গেছে।